
RAPORT


Subsemnatul Tudorache-Cristea Marian, consilier achizitii publice,

avand in vedere

· Devizul General la faza Proiect Tehnic al obiectivului de investiții “Renovarea energetică moderată Grădinița Bolovani Deal, Comuna Cornățelu, județul Dâmbovița”;
· Contractul de finanțare nr. 19236 din 15.02.2023/ 1131 din 08.03.2023 pentru acordarea finanțării obiectivului de investiții “Renovarea energetică moderată Grădinița Bolovani Deal, Comuna Cornățelu, județul Dâmbovița”;

· În conformitate cu:

a) prevederile Ghidului specific – Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 – Fondul local, Anexă la Ordinul ministrului dezvoltării, lucrărilor publice și administrației nr. 999/2022, 

b) prevederile art. 42, art. 44 alin.(1), art.45 din Legea nr. 273/2006 privind finanțele publice locale, cu modificările și completările ulterioare, și cu cele ale Hotărârii Guvernului  nr. 907/ 2016 privind etapele de elaborare și conținutul-cadru al documentațiilor tehnico-economice aferente obiectivelor/ proiectelor de investiții finanțate din fonduri publice;

· În temeiul prevederilor art. 129 alin. (1), alin. (2), lit. b) și alin. (4) lit. d) coroborat cu art. 196 alin. (1) lit. a) din Ordonanța de urgență a Guvernului nr. 57/ 2019, privind Codul Administrativ, cu modificările și completările ulterioare.

Se solicita actualizarea indicatorilor tehnico-economici pentru obiectivul de investiții “Renovarea energetică moderată Grădinița Bolovani Deal, Comuna Cornățelu, județul Dâmbovița”  conform Proiectului Tehnic cu nr. 332/2023 întocmit de Societatea ROMOFFICE CONSTRUCT HOLDING AG S.R.L. – Anexa nr. 1:

a) indicatori maximali, respectiv valoarea totală a obiectivului de investiţii, exprimată în lei, cu TVA şi, respectiv, fără TVA, din care construcţii-montaj (C+M), în conformitate cu devizul general;

           Valoarea totală a investiției: 613.532,32 lei cu TVA, respectiv 524.151,86 fără TVA,

      din care: - construcţii-montaj (C+M): 357.474,83 lei cu TVA, respectiv 300.399,02 lei fără TVA;

b) indicatori minimali, respectiv indicatori de performanţă - elemente fizice/capacităţi fizice care să indice atingerea ţintei obiectivului de investiţii - şi, după caz, calitativi, în conformitate cu standardele, normativele şi reglementările tehnice în vigoare;
C1 – Gradinita, P, Sc = 94 mp; Sd = 94 mp;

c) indicatori financiari, socio-economici, de impact, de rezultat/operare, stabiliţi în funcţie de specificul şi ţinta fiecărui obiectiv de investiţii;

d) durata estimată de execuţie a obiectivului de investiţii, exprimată în luni.

Durata estimată de realizare a investiției : 24 luni.

· Prin implementarea investiției, se urmărește:
- Refacere instalatii electrice, sanitare si termice;
- Montare panouri solare fotovoltaice;

- Termoizolare pereti cu vata minerala bazaltica de 10 cm,

- Termoizolare planseu sub pod cu vata minerala de 20 cm;

- Refacere si izolare glafuri;

- Realizare finisaje interioare (var lavabil) si exterioare (tencuiala decorativa);

- Schimbat tamplarie existenta cu una din aluminiu (cu geam termopan);

- Refacere pardoseli si izolare cu polistiren extrudate de 5 cm;

- Reparatii/ refacere sarpanta si schimbat invelitoare;

- Refacere trotuar perimetral.
Se solicita finanțarea, asigurarea și susținerea tuturor cheltuielilor proiectului, astfel cum acestea rezultă din documentația tehnico-economică întocmită, valoarea totală a proiectului fiind de 613.532,32 lei cu TVA,  din care: 

· finanțarea proiectului “Renovarea energetică moderată Grădinița Bolovani Deal, Comuna Cornățelu, județul Dâmbovița”, cu valoarea totală de 242.287,42 lei cu TVA, în baza Planului Național de Redresare și Reziliență, Componenta C10, conform contract de finantare nr. 19236 din 15.02.2023/ 1131 din 08.03.2023;
· cofinanțarea proiectului “Renovarea energetică moderată Grădinița Bolovani Deal, Comuna Cornățelu, județul Dâmbovița” cu valoarea de 371.244,90 lei cu TVA, din care:

a) valoare cofinanțare cheltuieli eligibile – 275.384,62 lei cu TVA; 

b) valoare cheltuieli neeligibile – 95.860,28 lei cu TVA.

· Valoarea C+M: 357.474,83 lei cu TVA, respectiv 300.399,02 lei fără TVA;

Consider ca proiectul de hotarare privind aprobarea indicatorilor tehnico-economici privind obiectivul Renovarea energetică moderată Grădinița Bolovani Deal, Comuna Cornățelu, județul Dâmbovița intruneste toate conditiile de legalitate si oportunitate pentru a fi supus dezbaterii in cadrul Consiliului Local Cornatelu.
